Diari Oficial de la Generalitat Valenciana


Sumari del DOGV 9741, del 07-12-2023 (2023/12592)

RESOLUCIÓ de 30 de novembre de 2023, de concessió de les ajudes regulades mitjançant l'Ordre 1/2023, de 15 de febrer, de la Vicepresidència Segona i Conselleria d'Habitatge i Arquitectura Bioclimàtica, per la qual s'aproven les bases reguladores per a la concessió de subvencions per a la rehabilitació d'edificis i l'adequació de l'entorn construït en municipis mitjançant el pla «Conviure», i es convoquen les ajudes per a l'exercici 2023
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9741

Data del DOGV
:   07-12-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/12516


Data del document
:   30-11-2023

Organisme emissor
:   Vicepresidència Segona i Conselleria de Serveis Socials, Igualtat i Habitatge

Tipus de document
:   Resolució

Correcció d'errades

 Descriptors 

:   * Vicepresidència Segona i Conselleria de Serveis Socials, Igualtat i Habitatge

RESOLUCIÓ de 30 de novembre de 2023, de concessió de les ajudes regulades mitjançant l'Ordre 1/2023, de 15 de febrer, de la Vicepresidència Segona i Conselleria d'Habitatge i Arquitectura Bioclimàtica, per la qual s'aproven les bases reguladores per a la concessió de subvencions per a la rehabilitació d'edificis i l'adequació de l'entorn construït en municipis mitjançant el pla «Conviure», i es convoquen les ajudes per a l'exercici 2023 [2023/12682]  
Vistes les sol·licituds presentades, i vistos els antecedents que consten en la Direcció General d'Habitatge, resulten els següents:  
  
Antecedents de fet  
Primer. Mitjançant l'Ordre 1/2023, de 15 de febrer, de la Vicepresidència Segona i Conselleria d'Habitatge i Arquitectura Bioclimàtica, s'aproven les bases reguladores per a la concessió de subvencions per a la rehabilitació d'edificis i l'adequació de l'entorn construït en municipis mitjançant el pla «Conviure» i es convoquen les ajudes per a l'exercici 2023, publicada en el DOGV número 9538 de 21 de febrer de 2023.  
  
Per a això s'ha habilitat a través de l'esmentada ordre el procediment de concurrència competitiva a seguir, al qual poden concórrer les administracions locals i altres entitats del sector públic d'àmbit local que complisquen les condicions que en les bases reguladores s'estableixen.  
  
Segon. D'acord amb el que s'estableix en l'apartat 3 del resolc segon de l'esmentada Ordre 1/2023, el termini per a presentar sol·licituds va finalitzar el passat 25 d'abril de 2023, inclusivament.  
  
Tercer. Les sol·licituds totals presentades telemàticament ascendeixen a 251, de les quals només són vàlides 242 i 9 no són vàlides ja que són sol·licituds improcedents o duplicades d'unes altres ja presentades.  
Després de l'estudi i anàlisi de les sol·licituds vàlides i la seua documentació, resulta:  
  
Sol·licituds per a les quals es proposa la subvenció bàsica i subvenció addicional 52  
Sol·licituds per a les quals es proposa la subvenció bàsica únicament 61  
Sol·licituds per a les quals es proposa la denegació per esgotament pressupostari 72  
Total vàlides 185  
Sol·licituds improcedents per incomplir alguna(es) de les bases 15  
Sol·licituds desistides, per sol·licitud de l'interessat o no haver aportat la documentació 42  
Sol·licituds duplicades, per tant, anul·lades per acumulació en un altre expedient 9  
Total 251  
  
  
Quart. D'acord amb l'ordene segon de l'Ordre 1/2023, de 15 de febrer, la quantia total màxima inicial de les ajudes a concedir era de 60.193.437,00 €, i es podran augmentar amb una quantia addicional de fins a 04.940.794,00 € d'euros, en el cas de produir-se un increment de l'import del crèdit pressupostari disponible a conseqüència d'una generació, una ampliació o una incorporació de crèdit inicial.  
  
Cinqué. Segons el que s'estableix en l'apartat 6 de la base tretze de l'Ordre 1/2023, les sol·licituds presentades que compleixen els requisits exigits s'han ordenat de major a menor puntuació (en cas d'igualtat, prevaldrà la sol·licitud amb el número més baix de registre telemàtic d'entrada) atesos els criteris de baremació inclosos en les bases. Aquesta ordre permet elaborar el llistat de sol·licituds que es proposen com a adjudicatàries de les ajudes on s'indica l'import de la subvenció a atorgar a tots aquests expedients que, segons el que regula la base setena d'aquesta ordre, pogueren correspondre'ls, sumant conjuntament una quantia de 67.185.212,00 €.  
  
En conseqüència, s'elaboren els llistats corresponents a les situacions anteriorment descrites, com a annexos I a IV, fent-se constar que les propostes d'adjudicació han sigut dictades prèvia comprovació d'estar al corrent les parts beneficiàries amb les obligacions fiscals, tributàries i amb la Seguretat Social, o qualsevol altra de la resta d'obligacions assenyalades en la Llei 38/2003, de 17 de novembre, general de subvencions. Així mateix, es detallen els motius pels quals es proposa la denegació d'aquelles sol·licituds que no compleixen les condicions per a obtindre les ajudes.  
  
Fonaments de dret  
I. Competència. És competent per a resoldre la directora general d'Habitatge, d'acord amb el que s'estableix en la base quinze de l'Ordre 1/2023, de 15 de febrer, de la Vicepresidència Segona i Conselleria d'Habitatge i Arquitectura Bioclimàtica, per la qual s'aproven les bases reguladores per a la concessió de subvencions per a la rehabilitació d'edificis i l'adequació de l'entorn construït en municipis mitjançant el pla «Conviure» i es convoquen les ajudes per a l'exercici 2023, publicada en el DOGV número 9538, de 21 de febrer de 2023.  
Vista l'acta de la reunió i proposta de resolució de l'òrgan col·legiat de data 3 de novembre de 2023, la Llei 39/2015, d'1 d'octubre, del procediment administratiu comú de les administracions públiques, i altra normativa de necessària i pertinent aplicació, resolc:  
  
Primer  
Concedir amb càrrec a l'aplicació pressupostària 53.14.34.446.76.6 de la línia S1754000 del capítol VII dels pressupostos de la Generalitat per a 2023, les ajudes regulades mitjançant l'Ordre 1/2023, de 15 de febrer, de la Vicepresidència Segona i Conselleria d'Habitatge i Arquitectura Bioclimàtica, per la qual s'aproven les bases reguladores per a la concessió de subvencions per a la rehabilitació d'edificis i l'adequació de l'entorn construït en municipis mitjançant el pla «Conviure» i es convoquen les ajudes per a l'exercici 2023, publicada en el DOGV número 9538, de 21 de febrer de 2023, per un import total de 99.166.895,00 €, als expedients en què s'ha acreditat el compliment dels requisits en aquestes establits i comprovat d'estar al corrent les entitats beneficiàries amb les obligacions fiscals, tributàries i amb la Seguretat Social que els corresponguen.  
Aquesta concessió comprén l'atorgament de la subvenció bàsica per als expedients que compleixen amb els requisits establits en les bases i dels imports de les subvencions addicionals a aquells que, segons el regulat en la base sisena de l'esmentada Ordre 1/2023 i en funció de l'ordre establit per la baremació regulada en la base onze, puguen percebre-la en tant no es produïsca l'exhauriment de la dotació de 52.457.104,00 € consignada en l'Ordre 1/2023, de 15 de febrer, de la Vicepresidència Segona i Conselleria d'Habitatge i Arquitectura Bioclimàtica, per la qual s'aproven les bases reguladores per a la concessió de subvencions per a la rehabilitació d'edificis i l'adequació de l'entorn construït en municipis mitjançant el pla «Conviure» i es convoquen les ajudes per a l'exercici 2023.  
  
Resum del desglossament de l'import total de les ajudes:  
  
 Import  
Ajuda a càrrec de la Generalitat 56.458.546,00 €  
Import total 58.475.376,00 €  
  
  
El llistat de sol·licituds per a les quals es concedeix l'adjudicació s'indica en l'annex I de l'acta i proposta de resolució.  
D'acord amb el que disposa la base vint-i-unena de l'ordre esmentada, la Generalitat podrà comprovar, pels mitjans que considere més adequats, el compliment de les obligacions inherents a l'atorgament de les ajudes. L'incompliment d'aquestes obligacions o la comprovació de la falsedat de les dades aportades a l'expedient donarà lloc a la revocació de la subvenció concedida i a la devolució de les quanties atorgades, incrementades amb els interessos legals aplicables des del moment de la seua percepció.  
  
Segon  
Denegar les sol·licituds que s'indiquen en l'annex II de l'acta i proposta de resolució, per no haver esmenat satisfactòriament les objeccions notificades o superar els costos d'execució de les obres els valors mitjans del mercat.  
  
Tercer  
Denegar l'ajuda addicional de les sol·licituds que s'indiquen en l'annex III de l'acta i proposta de resolució, per esgotament pressupostari.  
  
Quart  
Tindre per desistides les sol·licituds que s'indiquen en l'annex IV de l'acta i proposta de resolució, per iniciativa pròpia o per no haver aportat dins del termini concedit a aquest efecte cap documentació per a l'esmena de les objeccions o deficiències assenyalades en el llistat de sol·licituds publicat en la web de la conselleria competent en matèria d'habitatge.  
Els annexos anteriorment assenyalats de la present resolució no seran publicats en el Diari Oficial de la Generalitat Valenciana. Aquests seran publicats en la pàgina web de la Vicepresidència Segona i Conselleria de Serveis Socials, Igualtat i Habitatge en l'apartat corresponent de l'ajuda, https://habitatge.gva.es/es/web/arquitectura/pla-conviure-2023, de conformitat amb el que s'estableix en l'apartat 3 de la base quinze de l'esmentada ordre.  
  
Contra aquesta resolució, que posa fi a la via administrativa, es podrà interposar potestativament recurs de reposició davant la secretària autonòmica d'Habitatge en el termini d'un mes a comptar de l'endemà de la publicació, de conformitat amb el que s'estableix en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé, directament recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos a comptar de l'endemà de la publicació, de conformitat amb el que s'estableix en els articles 10.1.a i 46.1 de la Llei 29/1998, de 13 de juliol, reguladora de la jurisdicció contenciosa administrativa.  
  
  
València, 30 de novembre de 2023.- La directora general d'Habitatge (p. d. Ordre 1/2023, de 15 de febrer): Ana Isabel Caballer Almela.